**PERIODEPLAN FOR GREVLING**

**UKE 2 og 3**

|  |  |  |  |  |
| --- | --- | --- | --- | --- |
| **MØTEDAG** | **Førskoletrening: antall, rom og form** | **Svømming for førskolebarna****3 års gruppe** | **SKI OG AKEDAG****Førskolebarna og 4 åringene drar til Fremad. Resten av barna blir i bhg.** | **Lesegrupper****ADRIAN 3 ÅR****Varm mat:** |
| **MØTEDAG** | **Førskoletrening: antall rom og form** | **Tur for hele avdelingen****Vi ser etter dyrespor** | **Førskoletrening: antall, rom og form** | **Lesegrupper****Varm mat :** |

Da var vi allerede godt i gang med de første ukene i 20|8. Vi har brukt den første uka til å lande litt etter en god og lang juleferie. Barna på grevling har vært klare til å ta i bruk avdelingen og det lekes på alle rom. Det som er mest populært nå er, hyttebygging, lek med biler og tog, magisk sand, fargelegge og bygge med lego. Vi starta også den første uka med å lage litt vinterstemning på avdelingen. Vi har malt snøbilder med snøfnugg og isbjørner og vi har laget fyrverkeri bilder.

Vi har en tur igjen til Røyken badet med førskolebarna og det blir onsdag 10 januar. Vanlig gym på Folkestad vil starte opp igjen onsdag 31 januar.

I førskoletreningen vil vi nå jobbe med antall, rom og form. Siden vi nå er i vintermåned så vil vi benytte oss av dette og bruke blant annet snø og is til å utforske med. Vi skal måle, telle, bygge og undre oss sammen. Barna vil også bli kjent med ulike former som trekant, firkant, rektangel og sirkel.

På torsdag i uke 2 vil det bli ski og akedag. Førskolebarna og 4 åringene vil ta halv 10 bussen opp til Fremad banen. De som ønsker å ta med ski kan sette dette utenfor i barnehagen, så kjører vi dette opp. Vi tar med akebrett og matter så dette trenger ikke dere ta med. Hvis noen reiser direkte dit så må vi få beskjed om dette. Resten av barnegruppa vil stå på ski og ake her i barnehagen. De vil også grille pølser ute☺

I hele januar vil vinteren være et tema vi skal jobbe med alle sammen. Vi skal også lage fuglemat ☺

Ellers på avdelingen har vi fortsatt stort fokus på å fremme sosial kompetanse. Vi synligjør gode gjerninger ved at vi skriver opp det fine vi ser barna gjør eller sier til hverandre. Dette blir lest opp i samlingsstund slik at andre også skal få høre om det gode som skjer. Vi jobber for at alle skal oppleve at de har noen å leke med og være sammen med.

Vi vil også få gratulere Adrian med 3 års dagen. Hipp hurra ☺☺☺ **Hilsen Hilde, Ania Magdalena og Christina**